תקנות המהנדסים והאדריכלים (סדרי הדיון והעבודה במועצת ההנדסה והאדריכלות)

{{ח:התחלה}}
{{ח:כותרת|תקנות המהנדסים והאדריכלים (סדרי הדיון והעבודה במועצת ההנדסה והאדריכלות), תשי״ט–1959}}
{{ח:קטע3||תקנות בדבר סדרי הדיון והעבודה במועצת ההנדסה והאדריכלות}}

{{ח:פתיח-התחלה}}
{{ח:תיבה|ק״ת תשי״ט, 2082|תקנות המהנדסים והאדריכלים (סדרי הדיון והעבודה במועצת ההנדסה והאדריכלות)}}; {{ח:תיבה|תש״ך, 430|תיקון}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המהנדסים והאדריכלים#סעיף 23|סעיף 23}} {{ח:חיצוני|חוק המהנדסים והאדריכלים|לחוק המהנדסים והאדריכלים, תשי״ח–1958}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה –
{{ח:ת|סוג=הגדרה}} ”הרושם“ – אדם שהוסמך על ידי השר לנהל פנקס המהנדסים והאדריכלים.

{{ח:סעיף|2|כינוס המועצה|תיקון: תש״ך}}
{{ח:תת|(א)}} היושב ראש יכנס את המועצה –
{{ח:תתת|(1)}} לא יאוחר מששה חדשים לאחר הישיבה הקודמת;
{{ח:תתת|(2)}} על פי בקשה בכתב המפרטת את סדר היום המוצע, חתומה על ידי הרושם או על ידי לא פחות משליש חברי המועצה או על ידי היושב ראש של אחת מועדות המועצה.
{{ח:תת|(ב)}} היושב ראש רשאי לכנס את המועצה כשהוא רואה צורך בכך.

{{ח:סעיף|3|קביעת סדר היום|תיקון: תש״ך}}
{{ח:תת|(א)}} סדר היום לישיבות המועצה ייקבע על ידי היושב ראש, ובלבד שייכלל בו כל ענין –
{{ח:תתת|(1)}} שהמועצה החליטה להעמידו על סדר היום;
{{ח:תתת|(2)}} שפורט בבקשה לפי {{ח:פנימי|סעיף 2|תקנה 2(2)}} בהתאם לסדר קבלת הבקשות.
{{ח:תת|(ב)}} לא ייכלל בסדר היום ולא יידון במועצה ענין –
{{ח:תתת|(1)}} שאינו מתפקידה או בסמכותה של המועצה;
{{ח:תתת|(2)}} שנושאו לא פורט בסדר היום.

{{ח:סעיף|4|שינויים בסדר היום}}
{{ח:תת|(א)}} הצעה לשנות את סדר היום תוגש רק לפני הישיבה או עם פתיחתה. ההצעה לא תועמד להצבעה אלא אם נמצא תומך בה. לפני ההצבעה רשאי בעל ההצעה להסביר בקיצור, ונציג אחד של המתנגדים רשאי להשיב.
{{ח:תת|(ב)}} לקבלת הצעה כאמור דרוש רוב חברי המועצה.

{{ח:סעיף|5|הזמנות|תיקון: תש״ך}}
{{ח:תת|(א)}} הזמנה לישיבת המועצה תפרט את סדר היום שלה ותימסר לחברי המועצה לפחות ארבעה עשר יום לפני המועד שנקבע לישיבה.
{{ח:תת|(ב)}} הזמנה לישיבה שהיושב ראש רואה אותה כדחופה, וכן הודעה על ביטול ישיבה או דחייתה, מותר למסור בכל דרך הנראית ליושב ראש כמועילה, ובלבד שהזמנה או הודעה על דחיית ישיבה תאפשר לחברי המועצה להשתתף בישיבה או בישיבה שנדחתה, הכל לפי הענין.
{{ח:תת|(ג)}} על החלטות המועצה אין עוררין משום כך בלבד שחבר מחבריה לא קיבל הזמנה שנשלחה בעוד מועד לפי מענו.

{{ח:סעיף|6||תיקון: תש״ך}}
{{ח:ת}} {{ח:הערה|(בוטלה).}}

{{ח:סעיף|7|הנהלת ישיבות}}
{{ח:תת|(א)}} היושב ראש –
{{ח:תתת|(1)}} יפתח וינעל את הישיבות;
{{ח:תתת|(2)}} ינהל את הדיונים בהתאם לסדר היום;
{{ח:תתת|(3)}} יקבע את תוצאות ההצבעות.
{{ח:תת|(ב)}} היושב ראש רשאי –
{{ח:תתת|(1)}} להפסיק חבר מועצה החורג מענין הנדון או הנואם מעל לזמן שהוקצב לו;
{{ח:תתת|(2)}} לקרוא לסדר כל חבר מועצה אשר התנהגותו אינה כשורה.

{{ח:סעיף|8|סדר הדיונים}}
{{ח:תת|(א)}} רשות הדיבור תינתן לחברי המועצה לפי סדר בקשתם.
{{ח:תת|(ב)}} לבעל הצעה תינתן הרשות לפתוח את הדיון בהצעתו ולסיימו.

{{ח:סעיף|9|קבלת החלטות וסדרי הצבעה|תיקון: תש״ך}}
{{ח:תת|(א)}} החלטות יתקבלו ברוב המצביעים בישיבה. מספר קולות שקול פירושו – דחיית ההצעה.
{{ח:תת|(ב)}} ההצעות יועמדו להצבעה לפי סדר הגשתן, אולם בהצעות שקבלת אחת מהן מונעת את קבלתה של האחרת, יצביעו תחילה על זו המרחיקה לכת. נתעורר ספק בנוגע לסדר ההצבעה, יכריע בדבר היושב ראש.
{{ח:תת|(ג)}} ההצבעה תהיה בהרמת ידים. על פי בקשת שליש החברים הנוכחים בישיבת המועצה תיערך הצבעה חשאית.
{{ח:תת|(ד)}} על פי דרישה יש לספור קולות המצביעים בעד ונגד ההצעה וכן הנמנעים מהצבעה.

{{ח:סעיף|10|פרוטוקול}}
{{ח:תת|(א)}} על ישיבת המועצה יתנהל פרוטוקול שבו ייכללו לפחות פרטים אלה:
{{ח:תתת|(1)}} שמות חברי המועצה הנוכחים בישיבה, וכן שמותיהם של אלה שהתנצלו על אי־יכולתם להשתתף בה;
{{ח:תתת|(2)}} סדר היום;
{{ח:תתת|(3)}} שמות המשתתפים בויכוח ועיקרי דבריהם;
{{ח:תתת|(4)}} ההצעות;
{{ח:תתת|(5)}} תוצאות ההצבעות;
{{ח:תתת|(6)}} ההחלטות.
{{ח:תת|(ב)}} היושב ראש יאשר בחתימת ידו את הפרוטוקול, והעתק ממנו יישלח לכל חבר המועצה.
{{ח:תת|(ג)}} על בקשה לתקן את הפרוטוקול יחליט היושב ראש. הוא רשאי לדחות בקשת תיקון שהוגשה לו יותר מחודש לאחר מסירת העתק הפרוטוקול למבקש. העתק מתיקון שנתקבל יישלח לחברי המועצה.
{{ח:תת|(ד)}} חבר מועצה רשאי לעיין בפרוטוקולים בכל זמן סביר, להעתיקם או לקבל העתק מהם.

{{ח:סעיף|11|ועדות המועצה|תיקון: תש״ך}}
{{ח:תת|(א)}} בין חבריה של ועדה שנתמנתה על ידי המועצה יהיה לפחות נציג אחד של הממשלה.
{{ח:תת|(ב)}} היושב ראש של ועדה יכנס אותה לפי הצורך. יושב ראש המועצה רשאי לדרוש ממנו לכנס את הועדה.
{{ח:תת|(ג)}} הוראות {{ח:פנימי|סעיף 2|התקנות 2(2) עד 5}}, {{ח:פנימי|סעיף 7|7 עד 10}} יחולו על ועדות המועצה, בשינויים המחוייבים לפי הענין.

{{ח:סעיף|12|עבודות שוטפות בקשר עם המועצה}}
{{ח:ת}} היושב ראש או מי שנתמנה לכך על ידיו ידאג לביצוע העבודות השוטפות הקשורות בפעולות המועצה וועדותיה, ביחוד למסירת הזמנות לישיבות ולניהול פרוטוקולים, מסירתם ושמירתם.

{{ח:סעיף|13|השם}}
{{ח:ת}} לתקנות אלה ייקרא ”תקנות המהנדסים והאדריכלים (סדרי הדיון והעבודה במועצת ההנדסה והאדריכלות), תשי״ט–1959“.

{{ח:חתימות|י״ט באלול תשי״ט (22 בספטמבר 1959)}}
* '''מרדכי נמיר'''
שר העבודה
{{ח:סוגר}}
{{ח:סוף}}
[[קטגוריה:בוט חוקים]]